title: Решение (ЕС) 2015/312 на Съвета от 24 февруари 2015 година за назначаване на член от Германия в Европейския икономически и социален комитет

text:
               27.2.2015

               BG

               Официален вестник на Европейския съюз

               L 56/36

         РЕШЕНИЕ (ЕС) 2015/312 НА СЪВЕТА
   от 24 февруари 2015 година
   за назначаване на член от Германия в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Германия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1).

               (2)

               След изтичането на мандата на г-н Horst MUND се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Д-р Dirk BERGRATH, Leiter des EU-Verbindungsbüros der IG Metall, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 24 февруари 2015 година.

            За Съвета

            Председател

         E. RINKĒVIČS

      (1)  ОВ L 251, 25.9.2010 г., стр. 8.


title: 2009/515/ЕО: Решение на Съвета от 22 юни 2009 година за сключване на Споразумението между Европейската общност и Държавата Израел относно някои аспекти на въздухоплавателните услуги

text:
               3.7.2009

               BG

               Официален вестник на Европейския съюз

               L 173/9

      РЕШЕНИЕ НА СЪВЕТА

   от 22 юни 2009 година
   за сключване на Споразумението между Европейската общност и Държавата Израел относно някои аспекти на въздухоплавателните услуги
   (2009/515/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               На 5 юни 2003 г. Съветът оправомощи Комисията да започне преговори с трети държави относно замяната на някои разпоредби в действащите двустранни споразумения със споразумение на Общността.

               (2)

               От името на Общността Комисията договори Споразумение между Европейската общност и Държавата Израел относно някои аспекти на въздухоплавателните услуги (1) (Споразумението) в съответствие с механизмите и насоките в приложението към решението на Съвета, с което Комисията се оправомощава да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               Споразумението бе подписано от името на Общността на 9 декември 2008 г. при условие сключването му на по-късна дата в съответствие с Решение 2009/305/ЕО на Съвета (2).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и Държавата Израел относно някои аспекти на въздухоплавателните услуги се одобрява от името на Общността.
   Член 2
   Председателят на Съвета е оправомощен да посочи лицето/лицата, упълномощено(и) да направи(ят) нотификацията, предвидена в член 8 от Споразумението.

      Съставено в Люксембург на 22 юни 2009 година.

            За Съвета

            Председател

         J. ŠEBESTA

      (1)  ОВ L 90, 2.4.2009 г., стр. 10.

      (2)  ОВ L 90, 2.4.2009 г., стр. 9.


title: Решение на Бюрото на Европейския парламент от 7 октомври 2015 година за изменение на Решението на Бюрото на Европейския парламент от 29 март 2004 г. за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политическите партии на европейско равнище

text:
               19.12.2015

               BG

               Официален вестник на Европейския съюз

               C 428/1

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 7 октомври 2015 година
   за изменение на Решението на Бюрото на Европейския парламент от 29 март 2004 г. за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политическите партии на европейско равнище
   (2015/C 428/01)
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 224 от него,
   като взе предвид Регламент (ЕО) № 2004/2003 на Европейския парламент и на Съвета от 4 ноември 2003 г. (1), и по-специално член 9, параграф 1 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. („Финансовия регламент“) (2) и Делегиран регламент (ЕС) № 1268/2012 на Комисията от 29 октомври 2012 г. (3) („Правила за прилагане на Финансовия регламент“),
   като взе предвид член 25, параграф 11 от Правилника за дейността на Европейския парламент,
   като има предвид, че:

               (1)

               Член 209, параграф 1 от Правилата за прилагане на Финансовия регламент е отразен в член II.7 от приложение 2А и в член II.7 от приложение 2Б към Решението на Бюрото на Европейския парламент от 29 март 2004 г. (4) („Решението“).

               (2)

               През последните години Европейският парламент изисква от партиите и фондациите съгласно член 104 от Финансовия регламент и член 137 от Правилата за прилагане на Финансовия регламент да събират поне три оферти за обществени поръчки на стойност над 15 000 EUR.

               (3)

               Съгласно член 209, параграф 2 от Правилата за прилагане на Финансовия регламент, когато изпълнението на работната програма изисква възлагане на поръчка на стойност над 60 000 EUR, отговорният разпоредител с бюджетни кредити може да изисква от бенефициера да спазва специални правила в допълнение към тези, посочени в член 209, параграф 1 от Правилата за прилагане на Финансовия регламент. Тези специални правила следва да се основават на правилата на Финансовия регламент и да се определят, като се отчитат стойността на съответните поръчки, относителният размер на вноската на Съюза спрямо общите разходи за дейността и рискът. Освен това, такива специални правила следва да се включват в решението или споразумението за безвъзмездни средства.

               (4)

               Следователно, член 209, параграф 2 от Правилата за прилагане на Финансовия регламент представлява относимото правно основание за възлагането на поръчки в рамките на финансиране под формата на безвъзмездни средства на стойност над 60 000 EUR и поради тази причина е целесъобразно да се използва като правно основание за предоставянето на безвъзмездни средства inter alia на политически партии и фондации на европейско равнище над тази стойност.

               (5)

               Одитните констатации на Европейската сметна палата за бюджетната 2014 година (5) включват забележка относно неспазване на изискването за поне 3 оферти за обществени поръчки на стойност над 15 000 EUR. Когато на партиите и фондациите беше дадена възможност да коментират това, те посочиха, че не е ясно дали това изискване се прилага само по отношение на новите поръчки и дали се прилага на ниво фактури или на ниво доставчици. Освен това те посочиха, че провеждането на тръжни процедури всяка година за някои обществени поръчки за услуги, като почистване или поддръжка, би довело до излишна административна тежест.

               (6)

               С оглед на член 209 от Правилата за прилагане на Финансовия регламент, на тези одитни констатации и на тези коментари следва да бъде изяснено общото правило за обществените поръчки, като се вземе предвид, на първо място, фактът, че европейските политически партии и фондации са ограничени по отношение на техните човешки ресурси и капацитет за управление, и на второ място, че те имат специфични политически и идеологически насоки, които оказват влияние върху избора им на доставчик. Този специфичен характер вече се признава в член II.2.1 от приложение 2А към Решението който гласи, че „политическата принадлежност по принцип не представлява причина за конфликт на интереси в случай на споразумения, сключени между политическа партия и организации, споделящи същите политически ценности.“

               (7)

               По-специално, по отношение на всяка обществена поръчка за изпълнение на стойност над 60 000 EUR на доставчик, на година, за отделна услуга или отделен продукт следва да има поне три оферти. Договорите следва да бъдат сключвани за не повече от пет години. Оценката на офертите следва да бъде документирана и изборът на окончателния доставчик следва да бъде подкрепен с достатъчно мотиви. В някои специфични ситуации на пазара, в надлежно обосновани случаи следва да бъде възможно поръчката да се възложи въз основа само на една оферта. В такива случаи тежестта на доказване следва да се носи от партията или фондацията, която е бенефициер на безвъзмездните средства,

         ПРИЕ НАСТОЯЩОТО РЕШЕНИЕ:
   Член 1
   Решението се изменя, както следва:

               1.

               Член II.7 от приложение 2А се заменя със следното:
               „ЧЛЕН II.7 – ВЪЗЛАГАНЕ НА ОБЩЕСТВЕНИ ПОРЪЧКИ
               Ако с оглед на изпълнението на работната програма бенефициерът сключва договори за обществени поръчки и договорените стоки и услуги съставляват допустими разходи съгласно оперативния бюджет, бенефициерът е длъжен да събере конкурентни оферти и да възложи обществената поръчка на оферента, представил икономически най-изгодната оферта, като за такава оферта се счита офертата, в която се предлага най-добро съотношение между качество и цена. Бенефициерът спазва принципите на прозрачност и равно третиране на оферентите и избягва всякакви конфликти на интереси. За обществени поръчки на стойност над 60 000 EUR на доставчик, на година и за отделен продукт или услуга, бенефициерът събира най-малко три оферти в отговор на писмена покана за представяне на оферта, в която се описват подробно изискванията за възлагане на обществената поръчка. Бенефициерът съхранява документация за оценяването на офертите и обосновава писмено своя избор на окончателния доставчик. Ако бъдат представени по-малко от три оферти в отговор на писмената покана за представяне на оферта, бенефициерът е длъжен да докаже, че получаването на повече оферти за съответната обществена поръчка не е било възможно.
               Продължителността на съответните обществени поръчки не надвишава пет години.
               Бенефициерът единствен е отговорен за изпълнението на работната програма и спазването на разпоредбите на Решението. Бенефициерът трябва да извърши всичко необходимо, за да гарантира, че контрагентът се отказва от всички права спрямо Европейския парламент по силата на Решението.“

               2.

               Член II.7 от приложение 2Б се заменя със следното:
               „ЧЛЕН II.7 – ВЪЗЛАГАНЕ НА ОБЩЕСТВЕНИ ПОРЪЧКИ
               Ако с оглед на изпълнението на работната програма бенефициерът сключва договори за обществени поръчки и договорените стоки и услуги съставляват допустими разходи съгласно оперативния бюджет, бенефициерът е длъжен да събере конкурентни оферти и да възложи обществената поръчка на оферента, представил икономически най-изгодната оферта, като за такава оферта се счита офертата, в която се предлага най-добро съотношение между качество и цена. Бенефициерът спазва принципите на прозрачност и равно третиране на оферентите и избягва всякакви конфликти на интереси. За обществени поръчки на стойност над 60 000 EUR на доставчик, на година и за отделен продукт или услуга, бенефициерът събира най-малко три оферти в отговор на писмена покана за представяне на оферта, в която се описват подробно изискванията за възлагане на обществената поръчка. Бенефициерът съхранява документация за оценяването на офертите и обосновава писмено своя избор на окончателния доставчик. Ако бъдат представени по-малко от три оферти в отговор на писмената покана за представяне на оферта, бенефициерът е длъжен да докаже, че получаването на повече оферти за съответната обществена поръчка не е било възможно.
               Продължителността на съответните обществени поръчки не надвишава пет години.
               Бенефициерът единствен е отговорен за изпълнението на работната програма и спазването на разпоредбите на Решението. Бенефициерът трябва да извърши всичко необходимо, за да гарантира, че контрагентът се отказва от всички права спрямо Европейския парламент по силата на Решението.“

         Член 2
   Настоящото решение влиза в сила в деня след публикуването му в Официален вестник на Европейския съюз.

   То се прилага от 1 януари 2016 г.

      (1)  Регламент (ЕО) № 2004/2003 на Европейския парламент и на Съвета от 4 ноември 2003 година относно статута и финансирането на политическите партии на европейско равнище (ОВ L 297, 15.11.2003 г., стр. 1).

      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (3)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (4)  Решение на Бюрото на Европейския парламент от 29 март 2004 г. за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политически партии на европейско равнище, изменено с Решения на Бюрото от 1 февруари 2006 г., 18 февруари 2008 г., 2 февруари 2011 г. и 13 януари 2014 г. (ОВ C 63, 4.3.2014 г., стр. 1).

      (5)  Годишен доклад на Сметната палата относно изпълнението на бюджета за финансовата 2014 година, придружен от отговорите на институциите (ОВ C 373, 10.11.2015 г., стр. 1).


title: Решение на Съвета от 4 ноември 2008 година за назначаване на член на Европейския статистически консултативен комитет, който представлява Съвета

text:
               14.11.2008

               BG

               Официален вестник на Европейския съюз

               C 292/6

      РЕШЕНИЕ НА СЪВЕТА

   от 4 ноември 2008 година
   за назначаване на член на Европейския статистически консултативен комитет, който представлява Съвета
   (2008/C 292/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕО на Съвета в сила от 15 юни 2008 г.,
   като взе предвид препоръката на Икономическия и финансов комитет от 26 юни 2008 г.,
   Съветът реши да назначи Maria Lucília SALEMA E CARVALHO за член, който представлява Съвета в Европейския статистически консултативен комитет (ESAC).
   Настоящото решение влиза в сила на 14 ноември 2008 г.
   Съставенo в Брюксел на 4 ноември 2008 година.


title: 2008/308/ЕО: Решение на Съвета от 7 април 2008 година за назначаване на двама членове и двама заместник-членове от Австрия в Комитета на регионите

text:
               17.4.2008

               BG

               Официален вестник на Европейския съюз

               L 107/28

      РЕШЕНИЕ НА СЪВЕТА

   от 7 април 2008 година
   за назначаване на двама членове и двама заместник-членове от Австрия в Комитета на регионите
   (2008/308/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Австрия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-н LINHART се освободи едно място за член. След смъртта на г-н ZIMPER се освободи едно място за член. След оставките на г-н MÖDLHAMMER и на г-н VÖGERLE се освободиха две места за членове на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за членове:

                           —

                           г-жа Marianne FÜGL, Vizebürgermeisterin, Marktgemeinde Traisen;

                           —

                           г-н Erwin MOHR, Bürgermeister, Marktgemeinde Wolfurt;

                     и

               б)

               за заместник-членове:

                           —

                           г-н PEINSTEINER, Bürgermeister, Marktgemeinde St. Wolfgang;

                           —

                           г-н Markus LINHART, Bürgermeister der Stadt Bregenz.

         Член 2
   Настоящото решение влиза в сила в деня на неговото приемане.

      Съставено в Люксембург на 7 април 2008 година.

            За Съвета

            Председател

         R. ŽERJAV

      (1)  ОВ L 56, 25.2.2006 г., стр. 75.


title: Решение (Евратом) 2017/251 на Комисията от 2 юни 2016 година за сключване, от името на Европейската общност за атомна енергия, на Споразумението за продължаване на действието на Международния център за наука и технология между Европейския съюз и Евратом, действащи в качеството на една страна, и Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония

text:
               14.2.2017

               BG

               Официален вестник на Европейския съюз

               L 37/17

         РЕШЕНИЕ (Евратом) 2017/251 НА КОМИСИЯТА
   от 2 юни 2016 година
   за сключване, от името на Европейската общност за атомна енергия, на Споразумението за продължаване на действието на Международния център за наука и технология между Европейския съюз и Евратом, действащи в качеството на една страна, и Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония
   ЕВРОПЕЙСКАТА КОМИСИЯ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид одобрението на Съвета съгласно член 101 от Договора за създаване на Европейската общност за атомна енергия (1),
   като има предвид, че:

               (1)

               На 21 октомври 2013 г. Съветът упълномощи Комисията да започне преговори за изготвянето на Споразумение за продължаване на дейността на Международния център за наука и технология между Европейския съюз и Евратом, действащи в качеството на една страна, и Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония.

               (2)

               Тези преговори приключиха успешно на 10 септември 2015 г.

               (3)

               Споразумението бе подписано от всички страни на 9 декември 2015 г. в Астана, Казахстан.

               (4)

               Споразумението обхваща също така въпроси от компетентността на Европейската общност за атомна енергия.

               (5)

               Сключването на Споразумението e предмет на отделна процедура, що се отнася до въпросите, попадащи в компетентността на Договора за Европейския съюз и на Договора за функционирането на Европейския съюз.

               (6)

               Споразумението за продължаване на дейността на Международния център за наука и технология между Европейския съюз и Евратом, действащи в качеството на една страна, и Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония следва да се одобри от името на Европейската общност за атомна енергия,

         ПРИЕ НАСТОЯЩОТО РЕШЕНИЕ:
   Член 1
   Сключването на Споразумението за продължаване на дейността на Международния център за наука и технология между Европейския съюз и Евратом, действащи в качеството на една страна, и Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония (наричано по-нататък „Споразумението“) се одобрява от името на Европейската общност за атомна енергия.
   Текстът на Споразумението е приложен към Решението на Съвета за сключване на Споразумението за продължаване (2).
   Член 2
   Членът на Комисията, отговарящ за международното сътрудничество и развитие, се упълномощава да предприеме всички необходими стъпки от името на Европейската общност за атомна енергия, за да изрази съгласието на Европейската общност за атомна енергия да бъде обвързана от Споразумението, и по-специално да депозира уведомлението, предвидено в член 18 от Споразумението.

      Съставено в Брюксел на 2 юни 2016 година.

            За Комисията

            Председател

         Jean-Claude JUNCKER

      (1)  Решение (Евратом) 2015/1990 на Съвета от 26 октомври 2015 г. за одобряване на сключването от Европейската комисия, от името на Европейската общност за атомна енергия, на Споразумението за продължаване на дейността на Международния център за наука и технология (ОВ L 290, 6.11.2015 г., стр. 8).

      (2)  Решение (ЕС) 2017/248 на Съвета от 6 февруари 2017 г. за сключването на Споразумението за продължаване на дейността на Международния център за наука и технология (вж. стр. 1 от настоящия брой на Официален вестник).


title: 2009/408/ЕО: Решение на Европейския парламент и на Съвета от 6 май 2009 година относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление

text:
               29.5.2009

               BG

               Официален вестник на Европейския съюз

               L 132/10

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 6 май 2009 година
   относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление
   (2009/408/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Комисията,
   като имат предвид, че:

               (1)

               Европейският фонд за приспособяване към глобализацията („Фондът“) беше създаден с цел да предостави допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда.

               (2)

               Междуинституционалното споразумение от 17 май 2006 г. позволява мобилизиране на Фонда в рамките на годишния таван от 500 милиона евро.

               (3)

               На 29 декември 2008 г. Испания представи заявление за мобилизиране на Фонда във връзка със съкращения в автомобилния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. Следователно Комисията предлага да се мобилизират 2 694 300 EUR.

               (4)

               Освен това Комисията предлага мобилизиране на 690 000 EUR от Фонда за техническа помощ в съответствие с член 8 от Регламент (ЕО) № 1927/2006.

               (5)

               Следователно Фондът следва да бъде мобилизиран, за да се осигури финансово участие за заявлението, внесено от Испания, както и за посрещане на нуждите от техническа помощ,

         РЕШИХА:
   Член 1
   За общия бюджет на Европейския съюз за 2009 финансова година Европейският фонд за приспособяване към глобализацията се мобилизира за отпускане на сумата от 3 384 300 EUR в бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 6 май 2009 година.

            За Европейския парламент

            Председател

         H.-G. PÖTTERING

            За Съвета

            Председател

         J. KOHOUT

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2007/542/ЕО: Решение на Съвета от 16 юли 2007 година за назначаване на четирима членове от Кипър и четирима заместник-членове от Кипър в Комитета на регионите

text:
               1.8.2007

               BG

               Официален вестник на Европейския съюз

               L 200/46

      РЕШЕНИЕ НА СЪВЕТА

   от 16 юли 2007 година
   за назначаване на четирима членове от Кипър и четирима заместник-членове от Кипър в Комитета на регионите
   (2007/542/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Кипър,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               Освободиха се четири места за членове на Комитета на регионите след изтичане на мандатите на г-н ZAMPELAS, г-н SARIKAS, г-н IACOVOU и г-н ELENODOROU. Освободиха се четири места за заместник-членове на Комитета на регионите след изтичане на мандатите на г-жа PERICLEOUS, г-н VIOLARIS, г-н MICHAEL и г-н KALLIS,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               като членове:

                           —

                           Г-н Savvas ILIOFOTOU, Mayor of Strovolos, на мястото на г-н Michael ZAMPELAS,

                           —

                           Г-жа Eleni LOUCAIDOU, Municipal Councillor of Nicosia, на мястото на г-н Fidias SARIKAS,

                           —

                           Г-н Savvas SAVVA, President of the Community Council of Alassa, на мястото на г-н George IACOVOU,

                           —

                           Г-н Michalis EVTHYMIOU, President of the Community Council of Koili, на мястото на г-н Spyros ELENODOROU,

               б)

               като заместник-членове:

                           —

                           Г-н Andreas MOISEOS, Mayor of Larnaca, на мястото на г-жа Barbara PERICLEOUS,

                           —

                           Г-н Costas HADJIKAKOU, Municipal Councillor of Famagusta, на мястото на г-н Christakis VIOLARIS,

                           —

                           Г-н Ioannis LAZARIDES, President of the Community Council of Psimolofou, на мястото на г-н Dimitris MICHAEL,

                           —

                           Г-н Aris CONSTANTINOU, President of the Community Council of Astromeritis, на мястото на г-н Nikos KALLIS.

         Член 2
   Настоящото решение влиза в сила в деня на неговото приемане.

      Съставено в Брюксел на 16 юли 2007 година

            За Съвета

            Председател

         J. SILVA

      (1)  ОВ L 56, 25.2.2006 г., стр. 75.


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Агенцията на ЕС за основните права за финансовата 2007 година

text:
               26.9.2009

               BG

               Официален вестник на Европейския съюз

               L 255/198

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Агенцията на ЕС за основните права за финансовата 2007 година
   (2009/681/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на ЕС за основните права за финансовата 2007 година (1),

               —

               като взе предвид доклада на Сметната палата относно окончателните годишни отчети на Агенцията на ЕС за основните права за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0176/2009),

               1.

               Освобождава от отговорност директора на Агенцията на ЕС за основните права във връзка с изпълнението на бюджета на Агенцията за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Агенцията на ЕС за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 1.

      (2)  ОВ C 311, 5.12.2008 г., стр. 7.

      (3)  ОВ L 248, 16.9.2002 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Агенцията на ЕС за основните права за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на ЕС за основните права за финансовата 2007 година (1),

               —

               като взе предвид доклада на Сметната палата относно окончателните годишни отчети на Агенцията на ЕС за основните права за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0176/2009),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни,

               Б.

               като има предвид, че на 22 април 2008 г. Парламентът освободи директора на Агенцията на ЕС за основните права от отговорност във връзка с изпълнението на бюджета на Агенцията за финансовата 2006 година (6);

               1.

               Отбелязва, че Агенцията на ЕС за основните права, която е приемник на Европейския център за мониторинг на расизма и ксенофобията и разширява неговия мандат, считано от 1 март 2007 г., е създадена с Регламент (ЕО) № 168/2007.

               2.

               Припомня, че Агенцията следва да се стреми към постигане на полезни взаимодействия и да избягва припокриването на дейности с други институции, които работят в областта на правата на човека, и по-конкретно Съвета на Европа, както беше поискано в резолюцията на Парламента от 14 януари 2009 г. (7)

               3.

               Изразява съжаление, че крайният срок за решението на Парламента за освобождаване от отговорност по член 21, параграф 10 от Регламент (ЕО) № 168/2007 беше определен за 30 април на година n + 2 и не беше хармонизиран с новия краен срок 15 май на година n + 2, предвиден в изменения регламент (ЕО, Евратом) № 2343/2002 (8).

               4.

               Отбелязва, че според доклада за бюджетното и финансовото управление на Агенцията за 2007 г. тя е започнала да използва ABAC (Accrual Based Accounting — счетоводна отчетност на базата на текущо начисляване) през август 2007 г.

               5.

               Приветства забележките на Сметната палата, че въпреки прехода от Европейския център за мониторинг на расизма и ксенофобията към Агенцията и въпреки значителното увеличение на бюджета (14 200 000 EUR в сравнение с 9 300 000 EUR, отпуснати на Европейския център за мониторинг на расизма и ксенофобията за предходната година) почти всички бюджетни кредити са усвоени (13 900 000 EUR) през 2007 г.

               6.

               Отбелязва, че Европейската служба за борба с измамите (OLAF) е започнала разследване във връзка с Агенцията; призовава Агенцията, и по-конкретно нейния директор, изцяло да сътрудничи с OLAF; изисква от OLAF, Агенцията и Комисията да информират органа по освобождаване от отговорност за резултатите от разследването и възможните последващи мерки възможно най-скоро.

         Слабости в изпълнението на бюджета вследствие на прехода от Европейския център за мониторинг на расизма и ксенофобията към Агенцията на ЕС за основните права

               7.

               Въпреки това отбелязва заключението на Сметната палата, че 7 500 000 EUR е трябвало да бъдат пренесени вследствие на разширяването на мандата на Агенцията през 2007 г., което е забавило приемането на новата работна програма, номинирането на новия директор и изпълнението на дейностите ѝ.

               8.

               Насърчава Агенцията да компенсира тези забавяния и да намали до минимум освобождаването на пренесени бюджетни кредити съгласно обещаното в отговорите ѝ до Сметната палата, както и да докладва за постигнатия напредък в своя доклад за бюджетното и финансовото управление за 2008 г.

               9.

               Отбелязва, че Сметната палата е установила също, че чрез корекции в бюджета и различни трансфери Агенцията е намалила със 798 000 EUR бюджетните редове за разходи за персонал, като по този начин е избегнала освобождаването на неизползваните бюджетни кредити за разходи за персонал.

               10.

               Приема отговора на Агенцията, че корекциите в бюджета и трансферите са били тясно свързани с прехода и следователно са изключение.

         Слабости в процедурите за възлагане на обществени поръчки

               11.

               Отбелязва заключението на Сметната палата по отношение на една от процедурите за възлагане на обществени поръчки, че публикуваният метод за оценка непряко е намалил относителната тежест на ценовия критерий, което може да е възпряло някои потенциални оференти и противоречи на принципа на добро финансово управление.

               12.

               Приема отговора на Агенцията, че въпреки че използваният от нея метод е бил в съответствие с Финансовия регламент, тя ще въведе нов метод за оценка, предложен от Комисията, за да оползотворява средствата си по най-добрия начин.

         Последващи мерки във връзка с предходни процедури по освобождаване от отговорност

               13.

               Припомня, че за финансовата 2004 година Сметната палата изрази резерви в своята декларация за достоверност за Европейския център за мониторинг на расизма и ксенофобията поради слабостите в процедурите за възлагане на обществени поръчки, както и че за финансовите години 2005 и 2006 Сметната палата също отправи критични забележки по отношение на процедурите за възлагане на обществени поръчки.

               14.

               Поради тази причина изисква от Агенцията да обърне особено внимание на законосъобразността на своите процедури за възлагане на обществени поръчки.

               15.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (9).

      (1)  ОВ C 278, 31.10.2008 г., стр. 1.

      (2)  ОВ C 311, 5.12.2008 г., стр. 7.

      (3)  ОВ L 248, 16.9.2002 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 142.

      (7)  Приети текстове, P6_TA(2009)0019.

      (8)  Регламент, изменен с Регламент (ЕО, Евратом) № 652/2008 (ОВ L 181, 10.7.2008 г., стр. 23).

      (9)  Вж. страница 206 от настоящия брой на Официален вестник.


title: Решение на Комисията от 14 януари 2013 година за номиниране на трима представители за публична политика в състава на надзорния съвет на Европейската консултативна група за финансова отчетност

text:
               9.2.2013

               BG

               Официален вестник на Европейския съюз

               C 37/28

         РЕШЕНИЕ НА КОМИСИЯТА
   от 14 януари 2013 година
   за номиниране на трима представители за публична политика в състава на надзорния съвет на Европейската консултативна група за финансова отчетност
   2013/C 37/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В съответствие с Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1) счетоводният комитет за техническа помощ следва да осигурява експертна помощ и поддръжка на Комисията в оценяването на международните счетоводни стандарти. Функциите на този счетоводен комитет за техническа помощ се изпълняват от Европейската консултативна група за финансова отчетност (ЕКГФО).

               (2)

               ЕКГФО бе създадена през 2001 г. от европейски организации, представляващи емитентите, инвеститорите и счетоводителите, които участват в процеса на финансово отчитане.

               (3)

               В състава на надзорният съвет на ЕКГФО влизат четирима представители за публична политика, специално избрани въз основа на техния опит в разработването на обществени политики на национално или на европейско ниво. В съответствие с приложение 1, раздел 3.2 от устава на ЕКГФО, в сила от 11 юни 2009 г., тези представители за публична политика се номинират от Комисията. Членовете на надзорния съвет на Европейската консултативна група за финансова отчетност се назначават от общото събрание на ЕКГФО.

               (4)

               В съобщението си от 26 февруари 2010 г. Комисията упълномощи отговарящия за вътрешния пазар и услугите член на Комисията да приеме, от нейно име и на нейна отговорност, мерки за номиниране за цял мандат на представители за публична политика в състава на надзорния съвет на Европейската консултативна група за финансова отчетност (ЕКГФО) като част от изпълнението на Регламент (ЕО) № 1606/2002 (2).

               (5)

               След публична покана за представяне на кандидатури (3) Комисията избра трима кандидати, които да бъдат номинирани за представители за публична политика в състава на надзорния съвет на ЕКГФО,

         РЕШИ:
   Член единствен
   С настоящото решение Комисията номинира следните лица, които да бъдат назначени като представители за публична политика в състава на надзорния съвет на Европейската консултативна група за финансова отчетност:

               г-н Carlo BIANCHERI

               г-жа Adriana DUȚESCU

               г-н Carlos SORIA SENDRA

      Съставено в Брюксел на 14 януари 2013 година.

            За Комисията

         Michel BARNIER

            Член на Комисията

      (1)  ОВ L 243, 11.9.2002 г., стр. 1.

      (2)  SEC(2010) 229; PV(2010) 1907 final от 3 март 2010 г., точка 14.5.

      (3)  ОВ C 93, 30.3.2012 г., стр. 32.


title: Решение на Съвета от 8 декември 2003 година относно присъединяването на Канада към Споразумението за създаване на Международен научно-технологичен център между Съединените американски щати, Япония, Руската федерация и, в качеството им на една страна, Европейската общност за атомна енергия и Европейската икономическа общност

text:
Важна правна забележка

|

32003D0877

Официален вестник n° L 327 , 16/12/2003 стр. 0033 - 0033 специално чешко издание глава 11 том 48 стр. 121  - 121 специално испанско издание глава 11 том 48 стр. 121  - 121 специално унгарско издание глава 11 том 48 стр. 121  - 121 специално литвийско издание глава 11 том 48 стр. 121  - 121 LV.ES глава 11 том 48 стр. 121  - 121 MT.ES глава 11 том 48 стр. 121  - 121 PL.ES глава 11 том 48 стр. 121  - 121 SK.ES глава 11 том 48 стр. 121  - 121 специално словенско издание глава 11 том 48 стр. 121  - 121

		Решение на Съветаот 8 декември 2003 годинаотносно присъединяването на Канада към Споразумението за създаване на Международен научно-технологичен център между Съединените американски щати, Япония, Руската федерация и, в качеството им на една страна, Европейската общност за атомна енергия и Европейската икономическа общност(2003/877/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Договора за създаване на Европейската общност за атомна енергия,като взе предвид Регламент (ЕИО) № 3955/92 на Съвета от 21 декември 1992 г. относно сключването от името на Европейската икономическа общност на споразумение за създаване на Международен научно-технологичен център между Съединените американски щати, Япония, Руската федерация и, в качеството им на една страна, Европейската общност за атомна енергия и Европейската икономическа общност [1], и по-специално член 3, параграфи 1, 3 и 4 от него,като взе предвид съобщението на Комисията,като има предвид, че:(1) Европейската общност за атомна енергия и Европейската икономическа общност, в качеството им на една страна (наричани по-долу "Общностите"), сключиха на 21 декември 1992 г. Споразумение за създаването между тях и Съединените американски щати, Япония и Руската федерация на Международен научно-технологичен център (наричано по-долу "Споразумението").(2) На 28 март 2003 г. Канада нотифицира Управителния борд на Международния научно-технологичен център (наричан по-долу "Съветът на центъра") за намерението си да стане страна по Споразумението. В съответствие с член ХIII от Споразумението отговорността по одобряването на това присъединяване принадлежи на Съвета на центъра.(3) Общностите са представени в Съвета на центъра от председателството на Съвета и на Комисията. Позицията на Общностите по отношение на въпроси, възникващи съгласно член XIII от Споразумението, се приема от Съвета и се изразява, по правило, от председателството,РЕШИ:Член 1Одобрява от името на Общностите присъединяването на Канада към Споразумението за създаване на Международен научно-технологичен център между Съединените американски щати, Япония, Руската федерация и, в качеството им на една страна, Европейската общност за атомна енергия и Европейската икономическа общност.Член 2Председателството на Съвета заявява в рамките на Съвета на центъра одобрението на Общностите за присъединяването на Канада към Споразумението.Съставено в Брюксел на 8 декември 2003 година.За СъветаПредседателF. Frattini[1] ОВ L 409, 31.12.1992 г., стр. 1.--------------------------------------------------


title: 2012/58/ЕС: Решение на Съвета от 23 януари 2012 година относно започването на автоматизиран обмен на данни по отношение на ДНК данни в Чешката република

text:
               2.2.2012

               BG

               Официален вестник на Европейския съюз

               L 30/15

         РЕШЕНИЕ НА СЪВЕТА
   от 23 януари 2012 година
   относно започването на автоматизиран обмен на данни по отношение на ДНК данни в Чешката република
   (2012/58/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в изпълнение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Чешката република e информирала генералния секретариат на Съвета за националните файлове с ДНК анализи, към които се прилагат членове 2—6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата-членка веднага щом тя счете, че е изпълнила необходимите условия за обмен на данни за съответната категория данни.

               (6)

               Чешката република е попълнила въпросника относно защитата на данни, както и въпросника относно обмена на ДНК данни.

               (7)

               Чешката република е осъществила успешно пилотно изпитване със Словакия.

               (8)

               Проведено е посещение за оценка в Чешката република, като екипът за оценка от Словакия е изготвил доклад за посещението и го е предал на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Чешката република е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 23 януари 2012 година.

            За Съвета

            Председател

         M. GJERSKOV

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.